Københavns Adresseavis, 1774-11-21
Med det i Aar fra Tranquebar hiemkomme Asiatiske Compagnies Skib har man erholdet følgende Efterretning om den i Tranquebar oprettede Kongel. Danske Missions nu værende Tilstand, dateret den 5 October 1773. Dette Aar har været merkværdigt i Henseende til den dyre Tid og nesten almindelige Mangel af Levnetsmidler paa Kysten, hvorfor Antallet af Catechumener og Skolebørn No. 46. Den muntre Borger Nr. 35 og 36. har i Aar været større end sædvanlig. Jmidlertid har den naadige Gud dog skienket saa meget, at alle ved Missionen have kundet faae det fornødne. Arbeyderne ved Missionsverket ere, uagtet hos nogle Alder og Svaghed, mærkelig tiltager, dog endnu alle i Live, undtagen Stads Skolemester Rajappen, som er pludselig død af en grasserende dødelig Diarrhee, og den redelige Medhielper, Jesadian. Den første Stadscatechet, Philip, er den 28 Dec. 1772 bleven ordineret til tredie Landpræst. Desuden er og beskikket en nye Medhielper i Kuttanallur efter de derværende Christnes Begiering. I Kanschenur er og antagen en nye Skolemester for at oprette en Landskole. Hvad Meenighederne og Skolerne angaaer, da er det betydeligste, derom kan meldes, følgende: Den portugisiske Meenighed er bleven formeret med 18 Siæle, hvoriblant ere 8 Hedninger; ved samme ere døde 7. J begge Skolerne blive 69 Børn underviste, af hvilke 36 tillige nyde frie Spise- og Klæder af Missionen. J den tamuliske Stadmenig hed ere døbte 80 Børn, 41 Hedninger og 7 af den rommerske Kirke ere optagne i den Evangeliske Lutherske Kirke. Sex og tredsindstyve ere døde. Udi begge til Meenigheden, hørende Skoler blive 238 Børn paa Missionens Bekostning opdragne, og i den med Stadskolerne forenede porreiariske Skole oplæres nogle og 20 Børn. Den langt større tamuliske Landmenighed er bleven formeret med 214. Personer, af hvilke 46 Børn og 145 Hedninger ere blevne døbte, men 23 rommersk Catholske antagne i den evangeliske Kirkes Samfund. Ved Landmenigheden ere nu 4 Skoler, efter at den tanschaurske Skole blev ophævet, da de fleste christne Familier formedelst Krigen vare flygtede til andre Stæder. I disse 4 Skoler blive 34 Børn underviste. Formerelsen udi alle 3 Missionsmenigheder beløber sig for dette Aar til 360 Siæle, af hvilke 136 ere Børn af Menighederne, 194 af Hedenskabet og 30 af den romerske Kirke. Døde ere i alt 143, copulerede 20 Par. Alle fra de 3 Meenigheders Begyndelse i Kirkebøgerne indskrevne Lemmer ere 14500. Det offentlige og besynderlige Arbeyde i disse Meenigheder besørges ved Missionairer, Land Præster, Medhielpere og Skolemestere. Arbeydet uden for Meenighederne bestaaer i at kalde og overtale Hedninger og Mahomedaner til Guds Rige, hvilket skeer saa vel mundlig ved Samtaler, som skriftlig ved at uddeele smaa i den Hensigt trykte Bøger. Af overordentlig Arbeyde er i forrige Aar af en Missionair gjort en Reyse til de Øer Ceylon og Tutucoryn, samt en anden til Nagopatnam, hvilke tvende Reyser have havt til Hensigt at betiene de Christne med Naademidlerne. Den nye Landpræst har og 3 gange i afvigte Aar besøgt de længst bortliggende Kredser af Land Meenigheden. J Begyndelsen af Aaret blev Meenigheden, besøgt af Hr. Schwartz, som nu og har bygt en christelig Kirke i Wallam, og fortfarer bestandig videre at udbrede, Evangelii Kundskab i Landet. I Bogtrykkeriet er igien standset med at fortsette Trykningen af det gamle Testamente paa tamulisk og den portugisiske Palmebog, og det formedelst Mangel paa Trykpapiir, som er reyst sig deraf, at det engelske Skib i Aar er udeblevet, med hvilket det engelske Sælskab til Christi Kundskabs Fortplantelse. sender foruden andre Velgierninger ogsaa Papiir til Trykkeriet.